A 2008-as Eurovíziós Dalversenyen az ír pontok bemondójaként vett részt. 2010-ben ismét benevezett az ír nemzeti döntőre "It’s For You" című dalával, és a nemzeti döntőben maximális pontot gyűjtve elnyerte a jogot, hogy tizenhét év után ismét képviselje Írországot. Három év után először sikerült döntőbe juttatnia Írországot, ott azonban nem sikerült megismételnie a jó szereplést és a huszonharmadik helyen zárt. A dal a verseny után nyolcadik helyezést ért el az ír kislemez eladási listán.